Anexa nr.2 

                   la Hotararea Consiliului Judeţean Bistrita-Năsăud nr. 72/26.04.2013 
Anexa nr. 2 

                   la Hotararea Consiliului Judeţean Bistrita-Năsăud nr. 72/26.04.2013 

ROMANIA











JUDETUL BISTRITA – NASAUD


 

CONSILIUL JUDEŢEAN


REGULAMENT 

de organizare şi funcţionare a Comisiilor de evaluare a proiectelor care vor beneficia de finanţare de la bugetul judeţului Bistrita-Năsăud în baza prevederilor Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general
CAPITOLUL I. DISPOZITII GENERALE
Art.1. - Comisiile de evaluare a proiectelor care vor beneficia de finanţare de la judeţului Bistrita-Năsăud în baza prevederilor Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general, denumite în continuare Comisii, sunt grupuri de lucru ale Consiliului Judeţean Bistrita-Năsăud. 
Art.2. - Misiunea Comisiilor este de a realiza selecţia publică a proiectelor care vor beneficia de finanţare de la bugetul judeţului Bistrita-Năsăud.
Art.3.- Comisiile sunt organizate corespunzător domeniului de specialitate,  componenţa lor fiind în strânsă corelare cu conţinutul acestui domeniu. 

Art.4. - Membrii Comisiilor sunt specialişti din domeniul respectiv, cu abilităţi şi rezultate în managementul activităţii de administraţie publică, precum şi cu disponibilitate dovedită de a participa la activitatea Comisiilor. 

Art.5. - Calitatea de membru al comisiilor nu este incompatibil cu calitatea de angajat la instituţia sau unitatea de la care provine. 
CAPITOLUL II. COMPONENŢA ŞI FUNCŢIONAREA COMISIILOR
Art.6.(1) - Fiecare comisie are în componenţă reprezentanţi ai serviciilor de specialitate din cadrul Consiliului Judeţean Bistrita-Năsăud şi consilieri judeţeni.

        (2) - Componenţa comisiilor se aproba prin Hotărâre a Consiliului Judeţean Bistriţa-Năsăud.

Art.7. - Revocarea membrilor Comisiei se face prin Hotărâre a Consiliului Judeţean Bistriţa-Năsăud:
            a)  din initiaţiva autorităţii publice locale; 

            b) la propunerea preşedintelui Consiliului judeţean, pentru: 

b.1. lipsa de activitate; 

b.2. nerespectarea principiilor de imparţialitate, confidenţialitate; 

b.3. nerespectarea prevederilor legale; 

b.4. în caz de conflict de interese. 

            c) la cerere. 
Art.8. - Activitatea comisiilor este coordonată de către un preşedinte.
Art.9. - Evaluarea şi selecţia solicitărilor se va face de către comisia de evaluare stabilită pentru fiecare domeniu.

Art.10. - Comisia de evaluare este formată din 7 persoane numite prin hotărâre a Consiliului judeţean. Comisia este legal întrunită în prezenţa a cel puţin jumătate plus unu din membri.
Art.11. - Preşedintele comisiei va asigura convocarea şi prezenţa membrilor comisiei, prin grija secretarului.

Art.12. – Hotărârile comisiei se adoptă cu votul a cel puţin două treimi din numărul membrilor cu drept de vot. Secretarul comisiei are drept de vot.

Art.13. - Documentaţiile de solicitare a finanţării vor fi comunicate comisiilor de evaluare. Comisiile vor respinge documentaţiile înregistrate după termenul limita corespunzător sesiunii de finanţare.

Art.14. - Documentaţia de solicitare a finanţării este analizată de către membri comisiei de evaluare şi notată potrivit criteriilor de evaluare prevăzute în Ghidul solicitantului.

Art.15. (1) După ce a finalizat evaluarea proiectelor, fiecare comisie de evaluare are obligaţia de a elabora un raport al procedurii de atribuire, care se înaintează conducătorului autorităţii contractante, în vederea supunerii spre aprobare Consiliului Judeţean Bistriţa-Năsăud.

            (2)-Secretarul fiecărei comisii are obligaţia de a informa toţi ofertanţii în legatură cu rezultatul aplicării procedurii de atribuire nu mai târziu de 3 zile lucrătoare de la primirea hotarârii Consiliului Judeţean Bistriţa-Năsăud de validare a raportului comisiei de evaluare.

Art.16. - Activitatea comisiei de evaluare înceteaza după îndeplinirea atribuţiilor stabilite conform prezentului regulament.
CAPITOLUL III. DISPOZITII FINALE SI TRANZITORII

Art.17. - Fiecare membru al comisiei va semna o declaraţie de imparţialitate, potrivit modelului prevăzut în Anexa nr.1 la prezentul regulament.
Art.18. - Comisiile de evaluare a proiectelor vor respecta prevederile Ghidului solicitantului privind regimul finanţărilor nerambursabile alocate de la bugetul judeţului Bistriţa-Năsăud pentru activităţi nonprofit de interes judeţean în anul 2013, ale Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general şi ale Hotărârii nr. 72/26.04.2013 a Consiliului Judeţean Bistrita-Năsăud pentru aprobarea Ghidului solicitantului privind regimul finanţărilor nerambursabile alocate de la bugetul judeţului Bistriţa-Năsud pentru activităţi nonprofit de interes judeţean în anul 2013.
Anexa nr. 1 

la Regulamentul comisiei de evaluare a proiectelor

DECLARAŢIE DE IMPARŢIALITATE
a membrilor comisiei de evaluare 

          Subsemnatul   
............   deţin,   ca  membru   al   Comisiei   de  evaluare  a proiectelor asociaţiilor/fundaţiilor/organizaţiilor sau  persoanelor fizice care solicită finanţare de la bugetul judeţului Bistriţa-Năsăud, calitatea de evaluator al proiectelor inaintate comisiei.
          Declar prin prezenta că nici eu şi nici soţul/soţia, rudele sau afinii mei pana la gradul al ll-lea inclusiv nu avem nici un interes patrimonial sau nepatrimonial în legatură cu cererile de acordare a cofinanţării pentru proiectele de interes public înaintate Comisiei de evaluare a asociaţiilor/fundaţiilor/organizaţiilor sau persoanelor fizice care solicită cofinanţare de la bugetul judeţului Bistriţa-Năsăud.
Confirm că, în situaţia în care voi descoperi, în cursul acţiunii de evaluare, că un astfel de interes există, voi declara imediat acest lucru şi mă voi retrage din comisie.
Data

Semnatura

